ગુજરાતના શિક્ષણમંત્રી ભૂપેન્દ્રસિંહ ચુડાસમાએ કહ્યું, "કોવિડ મહામારીને કારણે લૉકડાઉન લાગુ કરવું પડ્યું હતું અને માર્ચ મહિનાથી શાળા અને કૉલેજો બંધ હતી, પંરતુ શિક્ષણ વિભાગે વિદ્યાર્થીઓનું શિક્ષણ કાર્ય ન બગડે એટલા માટે ઑનલાઇન લર્નિંગની વ્યવસ્થા કરી હતી. જોકે બધી જ વ્યવસ્થા ધીમે-ધીમે અનલૉક થઈ રહી છે એ જ રીતે શિક્ષણકાર્ય પણ તબક્કાવાર શરૂ થાય એનો નિર્ણય કરવામાં આવ્યો છે."

તેમણે કહ્યું, "કૅબિનેટમાં આ નિર્ણય સર્વસંમતિથી લેવામાં આવ્યો કે દિવાળી પછી 23 નવેમ્બરથી રાજ્યમાં માધ્યમિક, ઉચ્ચ માધ્યમિક સ્કૂલ, કૉલેજ - યુનિવર્સિટીમાં શિક્ષણ કાર્ય શરૂ થશે. ધોરણ 9-12 ના વિદ્યાર્થીઓ માટે સ્કૂલો ખોલવામાં આવશે તથા કૉલેજોમાં પણ 23 નવેમ્બરથી શિક્ષણ કાર્ય શરૂ થશે."

જોકે ભૂપેન્દ્રસિંહ ચુડાસમાએ કહ્યું કે "આ વિષયમાં શિક્ષણવિભાગે નિષ્ણાતો, શાળા સંચાલકો, વાલીઓની સાથે બેઠકો કરીને આખરી નિર્ણય કર્યો છે."

પરંતુ આરોગ્ય નિષ્ણાતો ચેતવે છે કે કોરોના સંક્રમણને લઈને આપવામાં આવેલી માર્ગદર્શિકા - જેમકે સોશિયલ ડિસ્ટન્સિંગ, માસ્ક પહેરવું અને સૅનિટાઇઝરના નિયમોનું પાલન ચોક્કસપણ કરાવવામાં નહીં આવે તો આ નિર્ણય 'ડિઝાસ્ટર' સાબિત થઈ શકે... બીજા 4000 અક્ષરો માટે લેખ ચાલુ રાખો:
છે.

આરોગ્ય નિષ્ણાતોની ચિંતા

ઇન્ડિયન મેડિકલ ઍસોસિયેશનના સુરત ચૅપ્ટરના પ્રમુખ ડૉ હિરલ શાહે બીબીસી ગુજરાતી સાથે વાત કરતા કહ્યું કે જો બેદરકારી દાખવવામાં આવી તો કોરોના મહામારી વચ્ચે સ્કૂલો ખોલવી એક 'ડિઝાસ્ટર' બની શકે છે.

ડૉ હિરલ શાહે ચેતવણી આપી કે બાળકો સુપર સ્પ્રેડર સાબિત થઈ શકે છે. તેમણે કહ્યું કે સરકારે જોવું પડશે કે નિયમોનું પાલન સારી રીતે થાય અને જો શક્ય હોય તો હાલ ધોરણ 10 અને 12 ના વિદ્યાર્થીઓ માટે જ શાળાઓ ખોલવામાં આવે, ધોરણ 9 અને 11ના બાળકોને હાલ ન બોલાવવામાં આવે. બાળકો સ્કૂલોમાં જઈને પાછા ઘરે આવશે તો માતા-પિતા અથવા દાદા-દાદીમાં પણ સંક્રમણ ફેલાવી શકે છે. 

આ ચિંતાને લઈને તેમણે અમદાવાદમાં સિવિલ હૉસ્પિટલના બી. જે. મેડિકલ કૉલેજના વિભાગાધ્યક્ષ ડૉ. કમલેશ ઉપાધ્યાયને આ અંગે રજૂઆત પણ કરી હતી. 

અમદાવાદમાં વરિષ્ઠ ડૉક્ટર અને અમદાવાદ મેડિકલ ઍસોસિયેશન સાથે પણ સંકળાયેલાં ડૉ મોના દેસાઈએ બીબીસી ગુજરાતી સાથે વાત કરતા કહ્યું કે હાલ અમદાવાદમાં કોરોના સંક્રમણ મોટા પ્રમાણમાં ફેલાઈ રહ્યું છે ત્યારે બાળકો અને શિક્ષકોને કોરોનાથી સુરક્ષિત રાખવા એક પડકાર છે.

હાલમાં આંધ્રપ્રદેશ અને ઉત્તરાખંડ જેવા રાજ્યોમાં શાળા ખૂલી પરંતુ કોરોના સંક્રમણ વધતા ફરી સ્કૂલો બંધ કરવાની ફરજ પડી હતી. મીડિયા અહેવાલો મુજબ આંધ્રપ્રદેશમાં 800થી વધારે શિક્ષકો અને 500થી વધારે બાળકો કોરોના સંક્રમિત મળ્યાં હતાં.

આ દાખલો આપતા ડૉ હિરલ શાહ કહે છે કે "જ્યારે આપણી સામે આ બાબત આવી છે કે કેવી રીતે રાજ્યોમાં સ્કૂલો બંધ કરવી પડી છે, એ એક સંકેત છે. એમ પણ શિયાળો આવતા વાઇરસ પ્રબળ થતાં હોય છે. યુરોપમાં પણ જોવા મળ્યું છે કે લૉકડાઉન ફરી લાગુ કરવાની જરૂર પડી."

જોકે શાળા જેટલા કલાક સુધી ચાલશે, જેટલો સમય વિદ્યાર્થીઓ સ્કૂલમાં રહેશે ત્યારે તેમણે માસ્ક પહેરવું ફરજિયાત રહેશે. 

ડૉ મોના દેસાઈ કહે છે, "5-6 કલાક સુધી માસ્ક પહેરવું સારું નથી હોતું. બાળકો માટે આટલા કલાક માસ્ક પહેરવું પણ મુશ્કેલ છે. બાળકો અને વૃદ્ધજનો અત્યાર સુધી સૌથી સુરક્ષિત રહ્યાં છે, બાળકો તો મોટાભાગે ઘરે જ રહ્યાં છે. હવે જ્યારે તેઓ બહાર નીકળશે તો અનેક પ્રશ્નોનો સામનો કરવો પડશે."

શાળાએ જવા માટે બસ કે રિક્ષા વાપરતા બાળકો અને તેમના વાલીઓ માટે આ પણ એક પ્રશ્ન હશે કારણકે બધા વાલીઓ પાસે પોતાનાં બાળકને શાળાએ લાવવા અને લઈ જવાની વ્યવસ્થા નહીં હોય. 

આ બાબતે ડૉ દેસાઈ કહે છે કે "જો બાળકને રિક્ષામાં કે બસમાં જવું પડે તો આ...